**Melding om fisket uke 21/2025**

Rapporten skrevet mandag 26.05.2025 av Willy Godtliebsen, Brynjar Torsteinsson, Ann-Rita Thoresen og Audun Reiertsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 21 i 2025, dvs. 19.–25. mai 2025.

Redusert omsetning av torsk, sei og hyse fra kystflåten, økte leveranser av kongekrabbe fra fisket vest for 26-graden, og mer på det jevne for kystreke og rognkjeks, er fasiten for fisket og omsetningen sist uke. Blåkveitefisket for kystflåten er i startfasen og vil trekke fokus bort fra øvrig fiske i perioden framover. Omsetningen av fryst råstoff tok seg opp, spesielt gjaldt det for lagerført hyse. Trålerlandingene av fryst snabeluer er økende.

Råfisklagets omsetning i uke 21 er på 299 millioner kroner (foreløpig tall), ned fra 399 millioner kroner uka før. I tallet for uke 21 inngår 55 millioner kroner etter utenlandske leveranser. Omsetningen for norske båter stod dermed for 244 millioner kroner, fordelt med 96 millioner kroner på fersk og 148 millioner kroner på fryst råstoff.

Omsetningen i uke 21 i fjor var 252 millioner kroner, herav 51 millioner kroner etter landing fra utenlandske fartøy. For norske båter var omsetningen 201 millioner kroner, fordelt med 74 på fersk og 127 på fryst råstoff.

Råfisklagets omsetning hittil i år, per 25. mai 2025, er tett på 11 milliarder kroner. Det er fordelt med 9.018 millioner kroner for norske båter, og 1.981 millioner kroner for utenlandske. Tilsvarende for fjoråret var vel 9,2 milliarder kroner totalt, hvorav 7.860 var etter landinger fra norske båter og 1.369 for utenlandske båter.

## Omsetning uke 21, 2025

Råfisklagets omsetning for norske båter i uke 21 i år fremgår av tabell 1, med fordeling på fersk/fryst råstoff, og pr fiskeslag.

Tabell 1. Omsetning for norske båter i uke 21/2025, fordelt pr fersk/fryst og pr fiskeslag


### Frystomsetning

Foreløpige tall for omsetningen av fryst råstoff fra norske båter i uke 21 viser 148 millioner kroner, opp fra 136 millioner kroner uken før. Størst verdi kom fra hyse, reke, torsk og snabeluer med henholdsvis 49, 41, 33 og 16 millioner kroner. For øvrig vises til tabell 1.

Når det gjelder landinger av fryst råstoff fra norske båter i uke 21, til nøytrale fryselager, har vi følgende hovedtall: Totalt 4.500 tonn, opp fra 1.970 tonn i uke 20. Dette er kvanta som så langt bare delvis er omsatt. Av de 4.500 tonnene var 2.060 tonn snabeluer, 970 tonn reke, 780 tonn torsk, 320 tonn hyse og 280 tonn sei. Rekekvantumet var levert av 4 båter. Av fiskekvantumet på totalt 3.530 tonn var 3.450 tonn levert av 6 trålere der nevnte kvantum snabeluer stod for det meste, deretter 750 tonn torsk og 270 tonn hver av sei og hyse. Videre var 80 tonn fisk levert av en snurrevadbåt, herav 50 tonn hyse og 25 tonn torsk.

### Ferskomsetning

Omsetningen av ferskt råstoff i uke 21 utgjorde 96 millioner kroner, ned fra 142 millioner kroner uka før. Torsken var størst i verdi, fulgt av sei, kongekrabbe, hyse, snøkrabbe og reke til verdi henholdsvis 28, 26, 13, 8, 4 og 4 millioner kroner, og for øvrig slik det framgår av tabell 1.

**Fersk torsk**

Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser. De to tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusiv restråstoff.

Tabell 2. Omsetning av fersk torsk, A og ekstra kvalitet fra norske båter i uke 21, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.



Tabell 3. Priser av fersk torsk per redskap, A og ekstra kvalitet fra norske båter i uke 21, 2025, eksklusiv restråstoff.



Omsetningen av fersk torsk utgjorde 640 tonn til verdi 28 millioner kroner, ned fra 1.130 tonn/51 millioner kroner uken før. Av totalkvantumet stod snurrevad for 360 tonn etterfulgt av line/autoline med 140 tonn, juksa med 110 tonn og garn med 30 tonn. Av snurrevadkvantumet var 250 tonn levert til kjøpere i Vest-Finnmark og 90 tonn i Øst-Finnmark. Det meste av linekvantumet var levert i Øst-Finnmark, mens juksakvantumet var fordelt med 60 tonn i Vest- og 40 tonn i Øst-Finnmark.

Kvanta fordelt per leveringssone fremgår av tabell 2. Størst kvantum var fremdeles levert i Vest-Finnmark med 330 tonn, som var ned fra 500 tonn uka før.

**Fersk sei**

Omsetningen av fersk sei utgjorde 2.020 tonn til verdi 26 millioner kroner, ned fra en foreløpig topp for året på 2.670 tonn og 36 millioner kroner i uke 20. Kvanta fersk sei fordelt per leveringssone fremgår av tabell 4. Størst aktivitet i Vest-Finnmark og Troms med henholdsvis 1.060 og 830 tonn. Av totalen på 2.020 tonn var 1.620 tonn tatt på not, 130 tonn på trål og tilsvarende på snurrevad, 90 tonn på garn og 40 tonn på juksa. Det var 13 båter som leverte notsei, en på Nordmøre og resten i Vest-Finnmark og Nord-Troms.

Tabell 4: Omsetning av fersk sei, A og ekstra kvalitet fra norske båter i uke 21, 2025 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.


**Fersk hyse**

Kvantumet fersklevert hyse i uke 21 var 510 tonn til verdi 8 millioner kroner. Det var ned fra 750 tonn/10 millioner kroner uken før. Tabell 5 viser sonevis fordeling av kvanta. Finnmark topper med totalt 440 tonn, fordelt med 260 tonn i Vest- og 180 tonn i Øst-Finnmark. 360 tonn av totalen var tatt på snurrevad, 130 tonn på line/autoline.

Tabell 5: Omsetning av fersk hyse, krokfanget, A og ekstra kvalitet fra norske båter i uke 21, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.


**Snøkrabbe**

I løpet av uke 21 ble det fra 2 båter landet 65 tonn levende snøkrabbe til verdi 4,5 millioner kroner. Uken før ble det levert 170 tonn levende snøkrabbe til verdi 13 millioner kroner. Det ble ikke landet fryst snøkrabbe i uke 21. Så langt i år er det landet 10.910 tonn snøkrabbe, hvorav 5.590 tonn er omsatt til verdi 648 millioner kroner. Ifølge oversikt fra Fiskeridirektoratet var 11.385 tonn av totalkvoten på 12.019 tonn tatt pr 19. mai. Fartøy som ikke har fangstet den garanterte kvoten på 250 tonn snøkrabbe kan fortsette fangsten. Fangst på tilleggskvoten (ordning for levering av levende snøkrabbe) fortsetter.

**Kongekrabbe**

Fredningsperioden for kongekrabbe opphørte f.o.m. 01. mai 2025, i tiden etter har fangstene vært økende. I uke 21 ble det totalt landet og omsatt 88 tonn kongekrabbe til en verdi på 12,8 millioner kroner, opp fra 68 tonn og 11,8 millioner uka før. Av totalen i uke 21 var 13 tonn tatt i det regulerte området til en verdi på 5 millioner kroner, levert av 74 båter, mens 75 tonn til en verdi på 7,7 millioner kroner var tatt i frifisket der 48 båter deltok med leveranser.

Av kvotekrabbe er det fanget mest i Varangerfjorden med 4 tonn, deretter i Porsangerfjorden med 3,7 tonn. I frifisket ble mesteparten fanget i havområdene vest for Magerøya, men også en liten andel i Balsfjorden/Tromsøsundet på 430 kg.

**Rognkjeks**

I løpet av uke 21 er det omsatt 62 tonn rognkjeks (rundvekt) til verdi 0,8 millioner kroner, hvorav 12 tonn levert rund og 9 tonn rogn. Dette er omtrent samme kvantum som uken før. Aktiviteten er størst i Troms med 36 tonn rundvekt av totalen. For leveranser av rogn er det mest levert til Torsvågbruket med 3 tonn, for rund er det meste levert i Botnhamn med 9 tonn. Så langt i år er det levert 420 tonn (rundvekt) til verdi 6,2 millioner kroner, hvorav 168 tonn rund og 45 tonn rogn. Til samme tid i fjor viste tallene 525 tonn (rundvekt) til verdi 8,2 millioner kroner, hvorav 190 tonn rund og 60 tonn rogn.

**Reker**Det ble levert 55 tonn ferske reker i løpet av uke 21, til en samlet verdi på 4,1 millioner kroner. Samme kvantum som uken før, men en nedgang i verdi fra 4,5 millioner kroner fra uke 20. Størst kvantum ble fisket i Varangerfjorden med 21 tonn, 17 tonn i Kvænangen og 9 tonn i Lyngenfjorden. Kvanta under 2,7 tonn i resterende fangstfelt.

**Øst-Finnmark**
Fra omsetninga fraperioden i uke 21 i 2025 har vi følgende oversikt:


**Vest-Finnmark**
Fra omsetninga fra perioden i uke 21 i 2025 har vi følgende oversikt:


**Troms**
Fra omsetninga fraperioden i uke 21 i 2025 har vi følgende oversikt:


**Vesterålen**
Fra omsetninga fraperioden i uke 21 i 2025 har vi følgende oversikt:


**Lofoten/Salten**
Fra omsetninga fraperioden i uke 21 i 2025 har vi følgende oversikt:


**Helgeland-Nordmøre**
Fra omsetninga fraperioden i uke 20 i 2025 har vi følgende oversikt:
